Лавров Сергей:СССР-м Латвием щищIахэм папщIэ мылъку щхьэщытыкIын хуейуэ къэзыгъэувхэр
Апхуэдэ еплъыкIэ зэриIэр иджыблагъэ утыку кърихьащ Урысей Федерацэм нэгъуэщI къэрал IуэхухэмкIэ и министр Лавров Сергей.
«ЗэпыщIэныгъэхэр ямыгъэкIуэдауэ, мамыру зэбгъэдэкIыжащ. Абы щхьэкIэ зыми фIыщIэ илъэгъуакъым икIи зэхихакъым. Къемызэгъыххэращи, псалъэмакъхэр ирахьэжьащ СССР-м Латвием лей щызэрихьауэ, цIыхухэр игъэпщылIауэ», — къехь Лавровым и псалъэхэр «ХъыбарыщIэхэр» IэнатIэм. Абы зэрыжиIэмкIэ, Латвием и промышленностымрэ экономикэмрэ зэрызригъэужьам щхьэкIэ, Урысейм мылъку щхьэщитыкIын хуейуэ къэзыгъэувхэр зи акъылъыр зэтекIахэращ.
Латвием къызэрилъытэмкIэ, 1940 — 1991 гъэхэм СССР-м я къэралыр иубыдауэ щытащ. Урысейм апхуэдэ Iуэху еплъыкIэр идэркъым.
Совет зэрыпхъуакIуэхэм хэщIыныгъэ къахьар къэзыбж комиссэм и лIыкIуэ Паздере Рутэ нэхъапэ- IуэкIэ жиIащ совет лъэхъэнэхэм Латвием игъуэта хэщIыныгъэр евро меларди 185-рэ хъууэ.
